***Min reise gjennom Kina*** (originaltittel: ***Qian li zou dan qi***, også kjent under tittelen ***Riding Alone for Thousands of Miles***) er en kinesisk/japansk dramafilm fra 2005 regissert av Zhang Yimou. I filmen spiller Ken Takakura hovedrollen som den eldre Gouichi Takata fra Japan som drar til Yunnan-provinsen i Kina for å fullføre sin kreftsyke sønns dokumentarfilm om kinesisk maskeopera.

Filmen vant blant annet to priser under San Diego Film Critics Society Awards (beste utenlandske film og beste skuespiller ved Ken Takakura), og prisen for beste asiatiske film under Hong Kong Film Awards. I Norge ble filmen nominert til Amandaprisen 2007 i klassen beste film rett på DVD.

Handling
--------

Takata Gouichi (spilt av Ken Takakura) er en eldre japansk mann som har havnet på stadig dårligere fot med sønnen sin Kenichi (spilt av Kiichi Nakai) etter at Takatas kone, og Kenichi mor, døde. Når sønnen hans blir syk, bestemmer Gouichi å reise fra Akita-prefekturet hvor han bor, til sykehuset i Tokyo for å se ham. Men sønnen hans nekter fremdeles å møte ham. Kenichis kone Rie (spilt av Shinobu Terajima) gir Gouichi en video-kassett, i håp om at Gouichi kan lære mer om hvem sønnen hans egentlig er.

Videoen inneholder opptak av Li Jiamin, en artist fra provinsen Yunnan i Folkerepublikken Kina. Gouichi bestemmer seg for å reise til Kina i sønnens sted, for å møte Li Jiamin. Gouichi ankommer landsbyen, i nærheten av byen Lijiang, bare for å få vite at Li har blitt fengslet etter å ha angrepet noen som hånet sønnen hennes - som ble født utenfor ekteskap. Oversetteren hans Jiang Wen og den lokale guiden Qiu Lin foreslår at Takata burde gi opp dette oppdraget, men Gouichi insisterer på å fortsette.

Etter en veldig usikker og tidkrevende prosess med å få tak i de nødvendige tillatelsene fra myndighetene, får Gouichi omsider adgang til fengselet for å møte Li Jiamin. Men Li bryter sammen i gråt, på grunn av savnet etter sønnen sin. Gouichi bestemmer seg snart for å reise til Stone Village for å få tak i Lis 8 år gamle sønn Yang Yang (spilt av Yang Zhenbo)

Skuespillere
------------

* Ken Takakura som Gouichi Takat
* Shinobu Terajima som Rie Takata
* Kiichi Nakai som Kenichi Takata (kun stemme)
* Li Jiamin som Li Jiamin
* Jiang Wen som Jiang Wen
* Qiu Lin som Qiu Li
* Yang Zhenbo som Yang Yang

Referanser
----------

1. 1 2 3 4  ; besøksdato: 13. mai 2016.
2. ↑  «Riding Alone for Thousands of Miles». *tek.no*. 1. februar 2007. Besøkt 28. desember 2022.
3. ↑  «Min reise gjennom Kina (Qian li zou dan qi), film fra 2005, Regi: Yimou Zhang, Yasuo Furuhata». *filmfront.no*. Besøkt 28. desember 2022.
4. ↑  «Min reise gjennom Kina (2005) - Awards». *imdb.com* **(engelsk)**. Besøkt 28. desember 2022.
5. ↑  «Kamp om Amanda». *rushprint.no*. 26. juni 2007. Besøkt 28. desember 2022.

Eksterne lenker
---------------

* (en) *Min reise gjennom Kina* på Internet Movie Database Rediger på Wikidata

* (en) *Min reise gjennom Kina* på Hong Kong Movie Database Rediger på Wikidata

* (no) *Min reise gjennom Kina* hos Filmfront Rediger på Wikidata

* (no) *Min reise gjennom Kina* på NRK TV Rediger på Wikidata

* (sv) *Min reise gjennom Kina* i Svensk Filmdatabas Rediger på Wikidata

* (da) *Min reise gjennom Kina* i Danmark Nationale Filminstitut Rediger på Wikidata

* (en) *Min reise gjennom Kina* på AllMovie Rediger på Wikidata

* (fr) *Min reise gjennom Kina* på Allociné Rediger på Wikidata

* (nl) *Min reise gjennom Kina* på MovieMeter Rediger på Wikidata

* (en) *Min reise gjennom Kina* på Turner Classic Movies Rediger på Wikidata